Source: https://www.kohus.ee/et/ajakirjanikule/uudised/ringkonnakohus-maaras-oma-naistuttava-morvanud-mehele-18-aastase-vangistuse
Timestamp: 2020-04-09 04:45:36+00:00
Document Index: 5794418

Matched Legal Cases: ['kohus ', 'kohus ', 'kohus ', 'kohus ', 'kohus ', 'kohus ']

Ringkonnakohus määras oma naistuttava mõrvanud mehele 18-aastase vangistuse | Eesti kohtud
Ringkonnakohus määras oma naistuttava mõrvanud mehele 18-aastase vangistuse
Tallinna Ringkonnakohus tegi täna otsuse Urmas Einroosi (45) kriminaalasjas mõistes talle 18-aastase vangistuse. Ringkonnakohus muutis osaliselt maakohtu otsust, korrigeerides tegude kvalifikatsiooni, mis tingis mõistetud liitkaristuse vähendamise 20 aastalt 18-le aastale.
Isiku süü seisukohalt olulise tunnuse (raskendav asjaolu – piinaval viisil tapmine) äralangemise tõttu vähendas ringkonnakohus Einroosile mõrva eest mõistetud karistust 18 aastalt 14 aastale. Sellest tulenevalt vähendas kohus ka Einroosile mõistetud liitkaristust 20 aastalt 18-le aastale.